recursal/SuperWikiNEXT-32B huggingface dataset:
ΧάρτηςΜερική άποψη του πάρκου
Ο **Κήπος των Τριαντάφυλλων** (γερμανικά: *Rosengarten*) είναι η ονομασία μιας περιοχής στη Βέρνη. Είναι μια από τις 114 «κοινές περιοχές» (γερμ. *Gebräuchliche Quartiere*) της Βέρνης ονόματι «Ρόζενγκάρτεν» (Γερμανικά για «Κήπος τριαντάφυλλων») της συνοικίας 4, Κίρχενφελντ-Σοσχάλντε και τον «στατιστικό δήμο» (γερμ. *Statistische Bezirke*) 22. Βρίσκεται στην πλαγιά πάνω από τον ποταμό Άαρ. Συνορεύει με τις συνοικίες Άλτενμπεργκ, Σπιτάλακερ, Μπόϊντεφελντ/Μπάουμγκαρτεν, Σένμπεργκ και Σόσχαλντε.

Το 2019 κατοικούσαν στην «κοινή περιοχή» 15 άτομα.

Ο Κήπος των Τριαντάφυλλων είναι ένα πάρκο στη Βέρνη, από όπου κανείς έχει καλή θέα της παλιάς πόλης της Βέρνης και του ποταμού Άαρ που διασχίζει την πόλη. Το καλοκαίρι υπάρχουν γύρω στα 250 είδη τριαντάφυλλων, ενώ συνολικά υπάρχουν γύρω στα 400 είδη τριαντάφυλλων και Ιρίδων καθώς και 28 διαφορετικά ροδόδεντρα και νούφαρα. Στο Νότιο κομμάτι του πάρκου βρίσκεται το εστιατόριο Rosengarten, το οποίο είναι ανοικτό από τη Δευτέρα μέχρι την Κυριακή. Δίπλα του υπάρχει μια παιδική χαρά και χώρος για χαλάρωση και διάβασμα, αφού κοντά βρίσκεται και υπαίθρια βιβλιοθήκη. Έτσι μπορεί κανείς να διαβάσει το βιβλίο που διάλεξε εκεί αντί να το δανιστεί για να το διαβάσει στο σπίτι. Το βιβλίο μπορεί να επιστραφεί στο τέλος της ημέρας. Η βιβλιοθήκη είναι ανοιχτή από τα τέλη του Απριλίου έως και τα μέσα Οκτωβρίου, από την Τρίτη μέχρι το Σάββατο το απόγευμα.

Ιστορία
-------

Το 1751 αγόρασε η πόλη της Βέρνης την έκταση για να αντικαταστήσει ένα άλλο νεκτροταφείο.

Από το 1765 έως το 1877 λειτούργησε ως κρατικό κοιμητήριο.

Το 1874, μετά από έργα, κατασκευάστηκε ένα μονοπάτι στην εξωτερική πλευρά του κοιμητηρίου.

Το 1900 το Ελβετικό μη-κερδοσκοπικό Σωματείο Γυναικών υπέβαλλε αίτηση για τη μετατροπή του χώρου σε δημόσιο πάρκο, το οποίο και έγινε το 1913.

Μεταξύ 1914 και 1922 έγινε η αναμόρφωση σε πάρκο, δημιουργήθηκε λιμνούλα με νούφαρα, τοποθετήθηκε κλιματαριά, κτίστηκε ένα εστιατόριο και φυτεύτηκαν 2.700 τριαντάφυλλα 130 διαφορετικών ειδών. Το 1925 κατασκευάστηκε η παιδική χαρά και ένα υπόστεγο για τη διεξαγωγή μουσικών παραστάσεων. Έγινε επέκταση του πάρκου το 1933 και ο χώρος διαμορφώθηκε ξανά και φυτεύτηκαν καινούρια φυτά.

Από το 1956 μέχρι το 1962 χτίστηκαν λίθινα τοιχάκια, αναμορφώθηκε η λίμνη και η περιοχή τριγύρω, φυτεύτηκαν ροδόδεντρα και Αζαλέα, δημιουργήθηκε ο κήπος με τις Ιρίδες και κτίστηκε το κανούριο θερινό εστιατόριο.

Το 1962 άνοιξε δημοτική βιβλιοθήκη δίπλα από το πάρκο.

Πρόσβαση και συγκοινωνίες
-------------------------

Η γραμμή 10 συνδέει το πάρκο με το κέντρο. Ένα απότομο μονοπάτι οδηγεί από τον Κήπο των Τριαντάφυλλων στο Πάρκο Μπέρεν (γερμ. *Bärenpark*), από όπου κανείς μπορεί να πάρει τη γραμμή 12.

Παραπομπές
----------

1. ↑  (Χάρτης της Βέρνης)
2. ↑  «Wohnbevölkerung 2019» (PDF). Η πόλη της Βέρνης/Stadt Bern. σελίδες 5 και 14. Ανακτήθηκε στις 29 Μαρτίου 2020. [*νεκρός σύνδεσμος*]
3. ↑   στη σελίδα bern.com
Η έφοδος του πεζικού της Πρωσίας στο Χοενφρίντμπεργκ, 4 Ιουνίου 1745. Πίνακας του Καρλ Ρέχλινγκ
Το **εμβατήριο του Χοενφρίντμπεργκ** (γερμ. *Der Hohenfriedberger* ή *Der Hohenfriedeberger*), (Συλλογή στρατιωτικών εμβατηρίων ΑΜ I, αρ. 21, ΑΜ I, αρ. 1c και ΑΜ III, αρ. 1b) είναι μια από τις πιο γνωστές μουσικές συνθέσεις γερμανικής στρατιωτικής μουσικής. Ονομάστηκε έτσι προς ανάμνηση της νίκης της Πρωσίας εναντίον της συμμαχίας των Αυστριακών και Σαξόνων στη μάχη του Χοενφρίντμπεργκ στις 4 Ιουνίου 1745.

Τα σχετικά με την επινόηση της σύνθεσης δεν είναι γνωστά, αλλά βασίζονται σε διάφορους μύθους. Σύμφωνα με έναν μύθο, οι στρατιώτες του Συντάγματος Δραγώνων Μπαϊρόιτ που νίκησαν στη μάχη, επέστρεψαν την επόμενη μέρα στον στρατώνα τους τραγουδώντας τους στίχους αυτού του εμβατηρίου, ενώ ο βασιλιάς Φρειδερίκος Β΄ τους απέτισε φόρο τιμής υψώνοντας το καπέλο του. Ένας άλλος μύθος θέλει τον ίδιο τον βασιλιά της Πρωσίας Φρειδερίκο Β΄ συνθέτη του εμβατηρίου. Ιστορικά τεκμηριωμένη είναι μια επιστολή του Φρειδερίκου, με την οποία παραχωρεί άδεια στο Σύνταγμα Δραγώνων Μπαϊρόιτ να εκτελούν μουσικές συνθέσεις και να παίζουν εμβατήρια για Γρεναδιέρους με ταμπούρο και αυλούς, καθώς και εμβατήρια του βαρέος ιππικού με σάλπιγγα και τύμπανο. Πρώτη γραπτή σύνθεση του εμβατηρίου είναι μια διασκευή για πιάνο του 1795, ενώ οι στίχοι προστέθηκαν το 1845, στην εκατονταετηρίδα της μάχης, όταν το Σύνταγμα των Δραγώνων είχε ήδη μετονομαστεί σε «Άνσμπαχ-Μπαϊρόιτ». Το εμβατήριο έγινε δημοφιλές τον καιρό της Γερμανικής Αυτοκρατορίας και θεωρείτο «ηρωικό εμβατήριο» των Πρώσων.

Εξωτερικοί σύνδεσμοι
--------------------

* Ηχογράφηση του εμβατηρίου
* Sabine Giesbrecht-Schutte: *Zur Popularität der Ballade „Fridericus Rex" von Carl Loewe*
* 
* Επιστολή του Βασιλιά Φρειδερίκου προς το Σύνταγμα Δραγώνων Μπαϊρόιτ
Με τον όρο **παρνασσισμός** (από τον γαλλικό όρο *mouvement parnassien*) αναφερόμαστε στην ποιητική σχολή που αναπτύχθηκε στη Γαλλία στα μέσα του 19ου αιώνα, και ειδικά στη δεκαετία 1866 - 1876. Ο όρος χρησιμοποιήθηκε για πρώτη φορά το 1866 από τους Κατούλ Μεντές και Ξαβιέ ντε Ρικάρ, όταν εξέδωσαν το φιλολογικό περιοδικό *"Σύγχρονος Παρνασσός"* που αποτελούσε αναφορά στο ελληνικό βουνό Παρνασσός και την μυθολογική του υπόσταση ως κατοικία των Μουσών. Αργότερα ο Αλφόνς Λεμέρ εξέδωσε επ΄ αυτού την ομώνυμη ποιητική ανθολογία του.  
 
Ως λογοτεχνικό ρεύμα, ο παρνασσισμός αποτέλεσε μία αντίδραση στο κίνημα του ρομαντισμού και επανέφερε στην τέχνη στοιχεία του κλασικισμού, ενώ επηρεάστηκε σημαντικά από το έργο του Θεόφιλου Γκωτιέ *Η τέχνη για την τέχνη*.

Χαρακτηριστικά του Παρνασσισμού
-------------------------------

Οι παρνασσιστές, που ήταν περίπου είκοσι σε αριθμό, επιδίωκαν την πιστότητα, τη ρεαλιστική αναπαράσταση και την απάθεια, σε αντίθεση με την υπερπροβολή συναισθημάτων του ρομαντισμού. Χαρακτηριστικό των ποιημάτων τους είναι η στατικότητα, γι' αυτό και παρομοιάζονται με ζωγραφικούς πίνακες. Η πιστότητα στα ποιήματα επιτυγχάνεται με τις ακριβείς περιγραφές και την επιμονή στην αναζήτηση των κατάλληλων λέξεων, ειδικά των επιθέτων. Αντλούσαν την έμπνευσή τους από σκηνές της καθημερινής, κοινωνικής αλλά και ιστορικής πραγματικότητας. Στράφηκαν προς την κλασική (ελληνική και ρωμαϊκή) αρχαιότητα αλλά και προς τον ινδικό πολιτισμό. Ως προς τη μορφή, οι παρνασσιστές επιδίωκαν την απόλυτη τελειότητα. Επεξεργάζονταν πολύ τους στίχους και πειθαρχούσαν απόλυτα στους μετρικούς κανόνες. Αυτό είναι και το μεγαλύτερο πλεονέκτημα των ποιημάτων, που κατά τ' άλλα θεωρούνται ψυχρά.

Κυριότεροι εκπρόσωποι
---------------------

Ανάμεσα στους εκπροσώπους της σχολής των παρνασσιστών συγκαταλέγονται οι Λεκόντ Ντελίλ, Πωλ Βερλαίν, Τεοντόρ ντε Μπανβίλ, Κατούλ Μεντές (Catulle Mendès) και Συλί Προυντόμ. Στην Ελλάδα, επιδράσεις του παρνασσισμού υπάρχουν στα πρώτα ποιήματα του Κωστή Παλαμά, του Γρυπάρη, του Μαλακάση, του Πορφύρα, του Μαβίλη και άλλων.

Εξωτερικοί σύνδεσμοι
--------------------

* Ιστορία του Παρνασσισμού (Γαλλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85098241
* GND: 4173384-8
* BNF: cb119358973 (data)
* NKC: ph882360

 |

 |
Μητέρα με βρέφος, πίνακας του Ουιλιάμ-Αντόλφ Μπουγκερώ (1869) 
Τούρτα προς τιμήν της γιορτής της μητέρας
Η **γιορτή της μητέρας** ή **ημέρα της μητέρας** είναι ετήσια εορτή προς τιμήν της μητέρας, και της μητρότητας, καθώς και της επιρροής των μητέρων στην κοινωνία. Γιορτάζεται σε διαφορετικές ημέρες ανά τον κόσμο, συνηθέστερα τους μήνες Μάρτιο ή Μάιο. Στην Ελλάδα και σε πολλές άλλες χώρες, γιορτάζεται την δεύτερη Κυριακή του Μάη. 

Η σύγχρονη εορτή καθιερώθηκε τον 20ό αιώνα στις Ηνωμένες Πολιτείες και προέρχεται από το αγγλικό και το αμερικανικό κίνημα των γυναικών. Η Αμερικανίδα Ανν Τζάρβις (Ann Maria Reeves Jarvis) διοργάνωσε για πρώτη φορά το 1865 ένα κίνημα με το όνομα *Mothers Friendships Day* και συναντήσεις με το όνομα *Mothers Day Meetings*, κατά τις οποίες οι μητέρες αντάλλασσαν απόψεις και εμπειρίες. Το 1870 η Τζούλια Γουόρντ Χάου (Julia Ward Howe) διοργάνωσε μια εκδήλωση φιλειρηνικής συγκέντρωσης μητέρων με το σλόγκαν *peace and motherhood* με σκοπό, τα παιδιά να μη στέλνονται στον πόλεμο.

Στο Ουζμπεκιστάν η γιορτή του ημάν (η μάνα σου )συνδέθηκε με την εορτή της Υπαπαντής (2 Φ

εβρουαρίου). Τότε η ορθόδοξη εκκλησία γιορτάζει την Παναγία με τον Ιωσήφ που πηγαίνουν τον 40ήμερο Ιησού στο Ναό για ευλογία. Να "σαραντίσει", σύμφωνα με την σύγχρονη ορολογία. Μια κίνηση που ακόμα και σήμερα κάνουν οι χριστιανές μητέρες (Σαραντισμός). Ο παράλληλος εορτασμός της μητέρας ξεκίνησε το 1929 με προφανή τον συμβολισμό. Όμως κατά την δεκαετία του 1960, ο εορτασμός ατόνησε και ενισχύθηκε η δυτικόφερτη συνήθεια εορτασμού της 2ης Κυριακής του Μαΐου, αν και η εκκλησία επιμένει στην παλαιά ημέρα εορτασμού και διοργανώνει σχετικές εκδηλώσεις.

Βιβλιογραφία
------------

* Karin Hausen: *Mütter zwischen Geschäftsinteressen und kultischer Verehrung. Der „Deutsche Muttertag" in der Weimarer Republik*; in: Gerhard Huck (Hrsg.): *Sozialgeschichte der Freizeit*; Wuppertal 1980; S. 249-280
* Max Matter: *Entpolitisierung durch Emotionalisierung. Deutscher Muttertag – Tag der Deutschen Mutter – Muttertag*; in: Rüdiger Voigt (Hrsg.): *Symbole der Politik, Politik der Symbole*; Opladen 1989; S. 123-135
* Eduard Strübin: *Muttertag in der Schweiz*. Schweizerisches Archiv für Volkskunde, Jg. 52, 1956, S. 95-121
* Irmgard Weyrather: *Mutterkreuz und Muttertag. Der Kult um die „deutsche Mutter" im Nationalsozialismus*; Frankfurt/M.: Fischer, 1993; ISBN 3-596-11517-5

Δείτε επίσης
------------

* Ημέρα του πατέρα
* Ημέρα του παιδιού

Παραπομπές
----------

1. ↑  «μητέρα (γιορτή της μητέρας)». *Λεξικό της κοινής νεοελληνικής*. Κέντρο Ελληνικής Γλώσσας. Ανακτήθηκε στις 25 Αυγούστου 2023.
2. ↑  «γιορτή (γιορτή της μητέρας)». *Χρηστικό Λεξικό της Νεοελληνικής Γλώσσας*. Ακαδημία Αθηνών. Ανακτήθηκε στις 25 Αυγούστου 2023.
3. ↑  Strübin, S. 96.
4. ↑  Mother's Day Proclamation

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ημέρα της μητέρας** |

* Kritisch: Muttertag und „Mutterkreuz"

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85087540
* GND: 4371191-1

 |

 |
Χάρτης της αρχαίας Ρώμης με τα Τείχη του Σέρβιου και τις πύλες τους.
Η **Πύλη του λόφου**, (λατιν. : *Porta Collina*, από το *collis* δηλ. λόφος), ήταν πύλη στην αρχαία Ρώμη, που εθεωρείτο ότι κτίστηκε από τον Σέρβιο Τύλλιο, ημι-μυθικό βασιλιά της Ρώμης (βασ. 578–535 π.Χ.). Η πύλη βρισκόταν στο βορειο-δυτικό άκρο του Σερβίων Τειχών και από αυτήν περνούσαν δύο σημαντικοί δρόμοι, η Βία Σαλάρια και η Βία Νομεντάνα. Σε αυτή την περιοχή ο *Υψηλός Στίβος* (Άλτα Σεμίτα) συνέδεε τον Κυρινάλιο λόφο με την Πόρτα Καρμεντάλις. Αρκετοί ναοί βρίσκοντο κοντά στην Πύλη, συμπεριλαμβανομένων των ναών της Αφροδίτης Ερυκίνης  (με το άγαλμά της από την πόλη Έρυξ, Venus Erycina) και της Tύχης (Fortuna). Για ένα άτομο που έβλεπε την πύλη τον 3ο αι. μ.Χ. οι Κήποι του Σαλλούστιου θα ήταν στα αριστερά και οι Θέρμες του Διοκλητιανού στα δεξιά.

Ο Πλούταρχος λέει ότι, όταν μία Εστιάδα (Vestal) τιμωρήθηκε, επειδή παραβίασε τον όρκο της αγνότητας, ο υπόγειος θάλαμος για τη ζωντανή ταφή της ήταν κοντά στην Πόρτα Κολλίνα. Η πύλη ήταν ο τόπος μίας αποφασιστικής μάχης κατά τη διάρκεια των ρωμαϊκών εμφυλίων πολέμων της δεκαετίας του 80 π.Χ. μεταξύ των δυνάμεων του Λ. Κ. Κίννα και του Λ. Κ. Σύλλα.

Βιβλιογραφικές αναφορές
-----------------------

1. ↑  Sarolta A. Takács, *Vestal Virgins, Sibyls, and Matrons: Women in Roman Religion* (University of Texas Press, 2007), p. 88.
2. ↑  Elaine Fantham, commentary on *Ovid* Fasti *Book IV* (Cambridge University Press, 1998), p. 255 online.
3. ↑  Kim J. Hartswick, *The Gardens of Sallust: A Changing Landscape* (University of Texas Press, 2004), p. 143 online.
4. ↑  For the passage in its dreadful entirety, see Takács, *Vestal Virgins*, p. 87 online; discussion pp. 88–89.
5. ↑  Michael Lovano, *The Age of Cinna: Crucible of Late Republican Rome* (Franz Steiner Verlag, 2002), p. 129ff. online.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 7690905-0

 |

 |
{{WikidataCoord}} – missing coordinate data

Η **Βασιλική Αγίου Ιωάννη Μαγκούτη** (αναφέρεται και ως Μαγγούτη) είναι πρώην χριστιανικός ναός στη συνοικία της Πλάκας βόρεια της Ακρόπολης.

Τοποθεσία
---------

Η συγκεκριμένη κατασκευή βρισκόταν επί της σημερινής Οδού Ερεχθέως, στην αθηναϊκή συνοικία της Πλάκας, σε κοντινή απόσταση της εκκλησίας των Αγίων Αναργύρων Κολοκυνθών.

Ιστορία και περιγραφή
---------------------

Ανεγερθείσα το 871, σύμφωνα με σχετική κτητορική επιγραφή η οποία ανευρέθηκε εντός των ερειπίων της, η συγκεκριμένη ξυλόστεγη βασιλική αποτελείτο από τρία κλίτη. Το 1841, ο Γάλλος αρχιτέκτονας Αντρέ Κουσώ, κατά τη διάρκεια επίσκεψής του, βρήκε την συγκεκριμένη κατασκευή σε ερειπωμένη κατάσταση, προχωρώντας, παράλληλα, σε σειρά καταγραφών των καταλοίπων της. Συγκεκριμένα, παρατήρησε την ύπαρξη κιονοστοιχιών, οι οποίες και χώριζαν μεταξύ τους τα τρία κλίτη, καθώς και, παράλληλα, το ορθογώνιο σχήμα της, το οποίο, πιθανώς, να οφείλετο σε αρχιτεκτονικής φύσεως τροποποιήσεις τις οποίες υπέστη κατά τη διάρκεια της φραγκικής περιόδου. Πάνω από τη μεσαία πύλη, στη δυτική πλευρά της βασιλικής, υπήρχε κόγχη η οποία ήταν διακοσμημένη με τοιχογραφία η οποία αναπαριστούσε τον Άγιο Ιωάννη να κρατάει ειλητάριο στο δεξί και πινάκιο στο αριστερό με την κομμένη κεφαλή του. Επί του αετώματος του μεσαίου κλίτους υπήρχε δίλοβο παράθυρο, το οποίο ήταν πλαισιωμένο από εντοιχισμένα ανάγλυφα θωράκια. Τα τελευταία, πιθανότατα προέρχονταν από το τέμπλο του παλαιού ναού, γεγονός το οποίο και τεκμηριώνεται από σχετική επιγραφή, χρονολογούμενης στον 12ο αιώνα και αναφερόμενης στην ανακαίνιση του τέμπλου από μέλη της αθηναϊκής οικογένειας Σποργίτη, η οποία ανευρέθηκε στη συγκεκριμένη τοποθεσία, ενώ εντοιχίστηκαν κατά τη διάρκεια των τροποποιήσεων τις οποίες υπέστη η βασιλική κατά τη διάρκεια της φραγκικής περιόδου. Έως τις αρχές του 20ού αιώνα, τα συγκεκριμένα θωράκια βρίσκονταν εντός του προαυλίου χώρου της γειτονικής εκκλησίας των Αγίων Αναργύρων Κολοκυνθών, μετοχιού του Παναγίου Τάφου, προτού, στη συνέχεια, μεταφερθούν εντός του Βυζαντινού και Χριστιανικού Μουσείου. Τα υπέρθυρα των τριών πυλών, στη δυτική πλευρά της βασιλικής, έφεραν ανάγλυφες διακοσμήσεις, ενώ εντός αυτής σώζονταν κατάλοιπα τοιχογραφιών, ιδιαιτέρως εντός του ιερού.

Παραπομπές
----------

1. 1 2  Νερούτσος, Τάσσος (1889). *ΧΡΙΣΤΙΑΝΙΚΑΙ ΑΘΗΝΑΙ*. Αθήνα: Ιστορική και Εθνολογική Εταιρία της Ελλάδος. σελ. 77.
2. 1 2 3  «Άγιος Ιωάννης (Μαγκούτη), Πλάκα (Αθήνα)». *Βυζαντινά Μνημεία Αττικής*. Εθνικό Ίδρυμα Ερευνών / Ινστιτούτο Βυζαντινών Ερευνών (ΙΒΕ/ΕΙΕ). Ανακτήθηκε στις 16 Μαρτίου 2021.
3. 1 2 3 4 5  Ξυγγόπουλος 1929, σελ. 85.
4. 1 2 3  Ξυγγόπουλος 1929, σελ. 87.

Πηγές
-----

* Ξυγγόπουλος, Ανδρέας (1929). *Α΄. Ευρετήριον των μεσαιωνικών μνημείων των Αθηνών. 1. Αθηνών. Τα Βυζαντινά και Τουρκικά Μνημεία των Αθηνών*. Αθήνα: Αρχαιολογικό Τμήμα του Υπουργείου Παιδείας και Θρησκευμάτων.


|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ελλάδα
* Πύλη:Χριστιανισμός
 |

 |
Η **Αυτοκρατορία της Ιαπωνίας** (*ιαπωνικά*: 大*日本帝国*), διήρκησε από το 1867 ως το 1945. 
Η Ιαπωνία άρχισε να αναδύεται ως υπερδύναμη της περιοχής, την περίοδο του Αυτοκράτορα Μέιτζι. Οι μεταρρυθμίσεις στις οποίες προχώρησε ο αυτοκράτορας συνέβαλαν στην οικονομική ανάπτυξη καθιστώντας τη χώρα, το πιο εκσυχρονισμένο και εκβιομηχανισμένο κράτος της περιοχής του Ειρηνικού Ωκεανού. 
Η περίοδος της αυτοκρατορικής Ιαπωνίας θα λάβει τέλος με την ήττα της χώρας στον Β΄ Παγκόσμιο πόλεμο.

Η Μεταρρύθμιση Μέιτζι
---------------------

Ο Αυτοκράτορας Μέιτζι ανέλαβε τον θρόνο το 1867. Η αυτοκρατορία ήταν πολύ αδύναμη και εξασθενημένη. Τότε έκανε την γνωστή Μεταρρύθμιση Μέιτζι όπου εκσυγχρόνισε την Αυτοκρατορία και κάνοντας την μια από τις υπερδυνάμεις της Ασίας.

Η κατάκτηση της Κορέας στον Α' Σινοϊαπωνικό Πόλεμο
--------------------------------------------------

Και ενώ η Αυτοκρατορία είναι πλέον υπερδύναμη, κατακτά την Αυτοκρατορία της Κορέας στον Α' Σινοϊαπωνικό Πόλεμο την οποίαν ήθελε και η Δυναστεία Τσινγκ.

Ρωσοϊαπωνικός Πόλεμος
---------------------

Αφού η Αυτοκρατορία κατέκτησε την Κορέα, συγκρούστηκε με την Ρωσική Αυτοκρατορία, στον Ρωσοϊαπωνικό Πόλεμο νικώντας την και την ταπείνωσε αποκτώντας μεγάλη δόξα και τιμή.

Η Αυτοκρατορία επί Χιροχίτο
---------------------------

Η αυτοκρατορία άρχισε το 1926 με την άνοδο στον θρόνο του Χιροχίτο. Ο Χιροχίτο με το που ανέλαβε τα καθήκοντα της αυτοκρατορίας άρχισε την αναδιοργάνωση του κράτους. Ο Χιροχίτο είχε σκοπό να κάνει την Ιαπωνία την μεγαλύτερη αυτοκρατορία του Ειρηνικού Ωκεανού. Ο σκοπός του επετεύχθη αλλά δε κράτησε περισσότερο από 15 - 20 χρόνια.

Η συμμετοχή στον Β' Παγκόσμιο Πόλεμο
------------------------------------

Η αυτοκρατορία ενθαρρυμένη από τις νίκες στον Β' Σινοϊαπωνικό Πόλεμο και την κατάκτηση της ανατολικής Κίνας μπήκε δυναμικά στην ολοκλήρωση των κτήσεων στον Ειρηνικό Ωκεανό. Με πλεονέκτημα της ασυναγώνιστη Συμμαχία του Άξονα, κατέκτησε την Ινδοκίνα και όλα τα νησιά του Ειρηνικού Ωκεανού.

Η συμμαχία του Άξονα
--------------------

Στις 27 Σεπτεμβρίου 1940, η αυτοκρατορία της Ιαπωνίας συνυπέγραψε το Τριμερές Σύμφωνο με το οποίο δημιουργήθηκε η στρατιωτική συμμαχία υπό το όνομα Δυνάμεις του Άξονα.

Η αμερικανική Κατοχή στην Ιαπωνία και το τέλος της αυτοκρατορίας
----------------------------------------------------------------

Το τέλος της αυτοκρατορίας σήμανε το τέλος του Β' Σινοϊαπωνικού Πολέμου, του Β' Παγκόσμιου Πολέμου και την καταστροφή των Δυνάμεων του Άξονα. Στην Ιαπωνία επιβλήθηκε καθεστώς Κατοχής από τις Συμμαχικές Δυνάμεις, με προεξάρχουσες τις Η.Π.Α. και τον απεσταλμένο τους, στρατηγό Ντάγκλας Μακ Άρθουρ.

Εξωτερικοί σύνδεσμοι
--------------------

* Πολυμέσα σχετικά με το θέμα  Empire of Japan στο Wikimedia Commons

  


|  |  |
| --- | --- |
| 

|  |
| --- |
| * Πύλη:Ιαπωνία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85069373
* NDL: 01206444

 |

 |
{{ταξινομοπλαίσιο
| όνομα = Σχιζοστέφανος
| εικόνα = 
| λεζάντα\_εικόνας = 
| πλάτος\_εικόνας = 
| βασίλειο = Φυτά
| συνομοταξία = Αγγειόσπερμα (*Angiosperms*)
| ομοταξία = Δικοτυλήδονα (*Dicotyledoneae*)
| τάξη = Γενθιανώδη (*Gentianales*)
| οικογένεια = Αποκυνοειδή (*Apocynaceae*)
| υποοικογένεια = [[Ασκληπιαδοΐδες] (*Asclepiadoideae*)
| subdivision\_ranks = Γένος
| genus = **Σχιζοστέφανος  
(*Schizostephanus*)**
| genus\_authority = Hochst. από Benth. & Hook.f.
| synonyms= 
}}
Ο **σχιζοστέφανος** (*Schizostephanus*) είναι γένος αγγειόσπερμων φυτών, που ανήκει στην οικογένεια της πικροδάφνης, τα αποκυνοειδή. Οι σχιζοστέφανοι συναντώνται στη φύση σε μια ζώνη από την Ερυθραία μέχρι το νότιο μέρος της αφρικανικής ηπείρου. Στο γένος αναγνωρίζονται σήμερα τα εξής δύο είδη:

* *Schizostephanus alatus*, Hochst. από K.Schum.
* *Schizostephanus gossweileri* (S.Moore) Liede

Παραπομπές
----------

1. 1 2 3  [ttps://powo.science.kew.org/taxon/ «Schizostephanus Hochst. ex Benth. & Hook.f. | Plants of the World Online | Kew Science»]. *lants of the World Online*. Ανακτήθηκε στις 20 Μαΐου 2021.

Εξωτερικοί σύνδεσμοι
--------------------

* Ο σχιζοστέφανος στα *Wikispecies*
Το **Λανδγραβάτο της Έσσης-Κάσσελ** (γερμανικά: *Landgrafschaft Hessen-Kassel*) ήταν κράτος της Αγίας Ρωμαϊκής Αυτοκρατορίας που υπόκειται άμεσα στον Αυτοκράτορα. 

Το κράτος δημιουργήθηκε το 1567 όταν το Λανδγραβάτο της Έσσης διαιρέθηκε μετά το θάνατο του Φίλιππου Α΄, Λανδγράβου της Έσσης. Ο μεγαλύτερος γιος του Γουλιέλμου Δ΄ κληρονόμησε το βόρειο μισό του Λανδγραβάτου και την πρωτεύουσα του Κάσσελ. Οι άλλοι γιοι έλαβαν τα Λανδγραβάτα της Έσσης-Μάρμπουργκ, της Έσσης-Ράινφελς και της Έσσης-Ντάρμστατ.

Κατά τη διάρκεια των Ναπολεόντειων Πολέμων , έγινε η αναδιοργάνωση της Αυτοκρατορίας το 1803, και το Λανδγραβάτο της Έσσης-Κάσσελ ανήλθε σε Εκλεκτοράτο και ο Λανδγράβος Γουλιέλμος Θ΄ έγινε Αυτοκρατορικός Εκλέκτορας. Πολλά μέλη του Οίκου Έσσης-Κάσσελ υπηρέτησαν στο δανικό στρατό κερδίζοντας υψηλές θέσεις και εξουσία στη βασίλειο του Όλντενμπουργκ λόγω του γεγονότος ότι πολλοί λανδγράβοι ήταν παντρεμένοι με δανές πριγκίπισσες. 

Μέλη της οικογένειας που είναι γνωστό ότι υπηρέτησαν τη Δανία-Νορβηγία περιλαμβάνουν τον Πρίγκιπα Φρειδερίκο της Έσσης-Κάσσελ, τον Πρίγκιπα Φρειδερίκο της Έσσης-Κάσσελ και τον Πρίγκιπα Κάρολο της Έσσης-Κάσσελ. Αργότερα καταλήφθηκε από γαλλικά στρατεύματα και έγινε μέλος του Βασιλείου της Βεστφαλίας, ενός γαλλικού δορυφορικού κράτους Το Εκλεκτοράτο της Έσσης αποκαταστάθηκε στο τέλος των Ναπολεόντειων Πολέμων, αν και τότε δεν υπήρχε πια αυτοκράτορας που θα εκλέξει.

Εξωτερικοί σύνδεσμοι
--------------------

* Πολυμέσα σχετικά με το θέμα  Hesse-Kassel στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 135844586
* LCCN: n83009474
* GND: 4072472-4

 |

 |
Συντεταγμένες: 17°58′N 76°48′W﻿ / ﻿17.967°N 76.800°W﻿ / 17.967; -76.800

Η **Ενορία του Κίνγκστον** (αγγλικά: Parish of Kingston) είναι μια από τις δεκατέσσερις ενορίες της Τζαμάικα. Έχει έκταση 21,8 τ.χλμ. και πληθυσμό 96.052 κατοίκων (2001). Πρωτεύουσα είναι η Κίνγκστον.

Γεωγραφία
---------

Το Κίνγκστον βρίσκεται νοτιοανατολικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα μόνο με τον Άγιο Ανδρέα στα βόρεια, στα ανατολικά και στα δυτικά. Έχει έκταση 21,8 τ.χλμ.. Είναι η μικρότερη ενορία της Τζαμάικα.

Δημογραφία
----------

Το Κίνγκστον είχε πληθυσμό 96.052 κατοίκων (2001). Είναι σε πληθυσμό η πέμπτη μεγαλύτερη ενορία της Τζαμάικα, μετά το Αννόβερο, τον Άγιο Ιάκωβο, την Πόρτλαντ και τον Άγιο Θωμά.

Δείτε επίσης
------------

* Ενορίες της Τζαμάικα

Παραπομπές
----------

1. ↑  *Statistical Institute of Jamaica*. statinja.gov.jm/Census/PopCensus/PopulationUsuallyResidentinJamaicabyParish.aspx.
2. ↑  Γεωγραφία του Κίνγξκστον[*νεκρός σύνδεσμος*]

Εξωτερικοί σύνδεσμοι
--------------------

* Πληριφορίες για Κίνγκστον, Τζαμάικα[*νεκρός σύνδεσμος*]

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Επαρχίες και Ενορίες της Τζαμάικα |
| --- |
|  |
| Κορνουάλη | 
* Ανόβερ
* Σαιντ Ελίζαμπεθ (Τζαμάικα)
* Τρελόνι
* Σαιντ Τζέιμς
* Γουεστμόρλαντ
 |
|  |
| Μίντλσεξ | 
* Κλάρεντον
* Μάντσεστερ
* Σαιντ Μαίρη
* Σαιντ Κάθριν
* Σαιντ Ανν
 |
|  |
| Σάρεϊ | 
* Κίνγκστον
* Σαιντ Άντριου
* Πόρτλαντ
* Σαιντ Τόμας
 |

 |
Ο **Πιέτρο ντελ Μόντε** (ιταλικά: *Pietro del Monte*, Ιταλία, 1499 - 26 Ιανουαρίου 1572), γεννημένος ως **Πιέτρο Γκουινταλόττι** (ιταλικά: *Pietro Guidalotti*), ήταν Ιταλός ευγενής που έγινε 50ος Μέγας Μάγιστρος του Κυρίαρχου Στρατιωτικού Τάγματος της Μάλτας των Ιωαννιτών Ιπποτών (1568 - 1572). Το αυθεντικό του όνομα ήταν Γουίντο Λοττί αλλά πήρε το όνομα Σαν Σαβίνο ντε Μοντ (1550), ήταν ανεψιός του πάπα Ιουλίου Γ΄. Ο Πιέρ ντε Μοντ πριν την άφιξη του στη Μάλτα ήταν ιερέας στην Κάπουα και βοήθησε τους ιππότες στην Πολιορκία της Ρόδου (1522). Στην Πολιορκία της Μάλτας (1565) από την Οθωμανική αυτοκρατορία διετέλεσε διοικητής του κάστρου του Αγίου Μιχαήλ στη Σενγκλέα. Στη διάρκεια της πολιορκίας οι δυνάμεις του διέκοψαν τις επαφές με τις υπόλοιπες δυνάμεις του Τάγματος στην Μπίργκου. Ο ντε Μοντ κράτησε το κάστρο 55 μέρες μέχρι τότε που ήρθαν στρατιωτικές ενισχύσεις από τη Σικελία υπό τον Τολέδο (8 Σεπτεμβρίου 1522).
Σε τρεις μέρες μετά τον θάνατο του Μεγάλου Μαγίστρου Ζαν Παριζό ντε Λα Βαλέτ εξελέγη διάδοχος του (23 Αυγούστου 1568), συνέχισε το έργο του προκατόχου του ολοκληρώνοντας τη νέα πρωτεύουσα του Τάγματος Βαλέτα. Ανέθεσε στον διάσημο αρχιτέκτονα Φραντσέσκο Λαπαρέλι την κατασκευή της Πύλης ντε Μοντ, κατεδαφίστηκε από τους Βρετανούς (1884) με στόχο να κατασκευάσουν τον δρόμο που οδηγεί στη μεγαλύτερη Πύλη Βικτώρια. Το Τάγμα των Ιπποτών μετακινήθηκε στη νέα του πρωτεύουσα Βαλέτα την εποχή που ήταν Μάγιστρος ο Πιέρ ντε Μοντ (18 Μαρτίου 1571). Ο στόλος του Τάγματος ενισχύθηκε σημαντικά στη διάρκεια της ηγεμονίας του και συμμετείχε στη Ναυμαχία της Ναυπάκτου (1571) (7 Οκτωβρίου 1571). Ο Πιέρ ντε Μοντ κυβέρνησε μέχρι τον θάνατο του και τον διαδέχθηκε ο Ζαν ντε λα Κασιέρ.

Παραπομπές
----------

1. 1 2 3  «Dizionario Biografico degli Italiani». (Ιταλικά) *Dizionario Biografico degli Italiani*. 1960. pietro-del-monte\_res-3f32aed2-87ec-11dc-8e9d-0016357eee51.
2. ↑

Εξωτερικοί σύνδεσμοι
--------------------

* Η πολιορκία του 1565

|  |  |  |
| --- | --- | --- |
| ΠροκάτοχοςΖαν Παριζό ντε Λα Βαλέτ | **Μέγας Μάγιστρος του Κυρίαρχου Στρατιωτικού Τάγματος της ΜάλταςΘυρεός του Τάγματος του Αγίου-Ιωάννη της Ιερουσαλήμ**21 Αυγούστου 1568 - 1572 | ΔιάδοχοςΖαν ντε λα Κασιέρ |
|

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **Europeana**: agent/base/161560

 |

 |
Η **Κολομβιανή Ομοσπονδία Ποδοσφαίρου** (ισπανικά: *Federación Colombiana de Fútbol*, FCF) είναι το ανώτατο διοικητικό όργανο όσον αφορά το άθλημα του ποδοσφαίρου στην Κολομβία. Ιδρύθηκε το 1924, ενώ το 1936 έγινε μέλος της CONMEBOL, καθώς και της FIFA. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Κολομβίας.

Στη χώρα υπάρχουν και οργανισμοί αποτελούμενοι από συλλόγους επαγγελματικών και περιφεριακών πρωταθλημάτων. Η Ντιβισιόν Μαγιόρ ντελ Φούτμπολ Προφεσιονάλ Κολομπιάνο (DIMAYOR), η οποία αποτελείται από τους συλλόγους των εθνικών επαγγελματικών πρωταθλημάτων και η Ντιβισιόν Αφισιονάδα ντελ Φούτμπολ Κολομπιάνο (DIFUTBOL), η οποία είναι υπεύθυνη για τη διεξαγωγή των περιφερειακών πρωταθλημάτων.

Παραπομπές
----------

1. ↑  Dunmore, Tom (16 Σεπτεμβρίου 2011). «Historical Dictionary of Soccer». Scarecrow Press. Ανακτήθηκε στις 4 Μαρτίου 2017 – μέσω Google Books.
2. ↑  Cárdenas, Alexander (4 Μαρτίου 2017). «The Global Journey of Football: From the Origins of the Beautiful Game to Its Recent Use as a Social Catalyst». Anchor Academic Publishing (aap\_verlag). Ανακτήθηκε στις 4 Μαρτίου 2017 – μέσω Google Books.

Εξωτερικοί σύνδεσμοι
--------------------

* Επίσημος ιστότοπος

|  |  |  |  |
| --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Νοτίου Αμερικής (CONMEBOL) |
| --- |
|  |
| 
* Αργεντινή
* Βενεζουέλα
* Βολιβία
* Βραζιλία
* Ισημερινός
* Κολομβία
* Ουρουγουάη
* Παραγουάη
* Περού
* Χιλή
 |

 |
{{WikidataCoord}} – missing coordinate data

Το **Στάδιο Νέας Διοικητικής Πρωτεύουσας** (αραβικά: ملعب العاصمة الإدارية الجديدة‎‎) είναι στάδιο στη Νέα Διοικητική Πρωτεύουσα της Αιγύπτου. Έχει χωρητικότητα άνω των 93.940 θεατών και είναι το μεγαλύτερο στάδιο στην Αίγυπτο, το δεύτερο μεγαλύτερο στάδιο στην Αφρική, και είναι το μεγαλύτερο στη Μέση Ανατολή. Κατατάσσεται ως το 4ο μεγαλύτερο στάδιο ποδοσφαίρου στον κόσμο, το οποίο αναμένεται να αντικαταστήσει το Διεθνές Στάδιο Καΐρου ως το νέο εθνικό στάδιο. Θα είναι μέρος ενός μεγαλύτερου αθλητικού συγκροτήματος που βρίσκεται υπό κατασκευή από το 2015. Θα έχει ένα γήπεδο προπόνησης, δύο κλειστές αίθουσες, μια πισίνα ολυμπιακών διαστάσεων και άλλα κτίρια, και κατασκευάζεται με προσοχή στις πιθανές προσφορές της χώρας για τους Ολυμπιακούς Αγώνες ή το Παγκόσμιο Κύπελλο.

Ιστορία
-------

Η κατασκευή του σταδίου ξεκίνησε το 2019 ως μέρος ενός μεγάλου Ολυμπιακού αθλητικού συγκροτήματος. Σχεδιάστηκε από τις ιταλικές εταιρείες SHESA Architects και MJW Structures, που είχαν εργαστεί επίσης στο Στάδιο Γιουβέντους στο Τορίνο και στο Στάδιο Πολ Μπιγιά στο Γιαουντέ του Καμερούν. Η Orascom Construction θα είναι ο κύριος ανάδοχος. Η ολοκλήρωση αναμενόταν τον Ιούνιο του 2023.

Σχέδιο
------

Το στάδιο είναι χτισμένο σε ελλειπτική κάτοψη. Η στέγη βασίζεται στιλιστικά στην κόμμωση της Νεφερτίτης, της αρχαίας Αιγύπτιας βασίλισσας. Το στάδιο θα έχει στίβο τρεξίματος.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στάδιο Misr** |

1. 1 2  «New design: Colossus in Egypt's new administrative capital – StadiumDB.com». *stadiumdb.com*. Αρχειοθετήθηκε από το πρωτότυπο στις 11 Φεβρουαρίου 2022. Ανακτήθηκε στις 11 Φεβρουαρίου 2022.
2. 1 2 3  «Design: Sports City Stadium – StadiumDB.com». *stadiumdb.com*. Αρχειοθετήθηκε από το πρωτότυπο στις 11 Φεβρουαρίου 2022. Ανακτήθηκε στις 11 Φεβρουαρίου 2022.
3. ↑  «Sisi inspects Egypt Int'l City for Olympic Games in new capital». *State Information Service*.
4. ↑

|  |  |
| --- | --- |
| 

|  |
| --- |
| * Πύλη:Αθλητισμός
* Πύλη:Αίγυπτος
 |

 |
Ο **Ιωάννης Χασλαμαΐδης** είναι Έλληνας αθλητής της πετοσφαίρισης.

Γεννήθηκε στην Κομοτηνή το 1963. Έχει ύψος 2.00 μέτρα και αγωνίστηκε στις θέσεις του ακραίου, του διαγώνιου και του κεντρικού. Ξεκίνησε το Βόλεϊ το 1979 στον ΓΑΣ Κομοτηνής στο περιφερειακό πρωτάθλημα, απ' όπου την επόμενη χρονιά μετεγγράφηκε στον Ηρακλή Θεσσαλονίκης (Α' Εθνική). Στη συνέχεια, αγωνίστηκε 2 σαιζόν στον ΑΟ Νηρέα Κολωνού (Α' Εθνική) και επέστρεψε ξανά στον Ηρακλή (Α' Εθνική).

Τα επόμενα τρία χρόνια αγωνίστηκε στο νεοφώτιστο στην Α' Εθνική ΑΟ Ορεστιάδας, επιστρέφοντας το 1989 στην Κομοτηνή και συγκεκριμένα στην ΑΕ Κομοτηνής, η οποία ανέβηκε στην Α΄ Εθνική. Στη συνέχεια αγωνίστηκε με την Α.Ε.Κ Κομοτηνής στην Α2, Β' Εθνική και Γ' Εθνική. Είναι 5 φορές διεθνής.

Το 2003 αγωνίστηκε για τελευταία φορά στη Β' Εθνική και αποσύρθηκε από την ενεργό δράση.
Ο όρος **δόγμα** σημαίνει «γνώμη, φρόνημα», ενώ στην αρχαιότητα σήμαινε επίσης «απόφαση, κρίση», «έννοια» και «εντολή, διαταγή». Είναι δυνατόν να αφορά μια θεμελιώδη αρχή ενός φιλοσοφικού ή θρησκευτικού συστήματος ή να περιγράφει το σύνολο των δοξασιών μιας θρησκευτικής πίστης, το οποίο οι οπαδοί της αποδέχονται ως αληθινό και αναμφισβήτητο. Στην πολιτική, περιγράφει τη θεμελιώδη καταστατική αρχή ενός πολιτικού κόμματος ή παράταξης. Στον εκκλησιαστικό χώρο, δόγμα είναι η απόφαση που λαμβάνεται σε θέματα πίστης και η οποία γίνεται γενικά παραδεκτή από το σύνολο των πιστών. Στην αρχαιότητα, ο όρος περιέγραφε τη νομοθετική απόφαση τής ρωμαϊκής συγκλήτου, τις εντολές τού ιουδαϊκού νόμου και μεταγενέστερα τις αποφάσεις της ιεράς συνόδου.

Στη φιλοσοφία
-------------

Δόγμα στη φιλοσοφία είναι η άποψη η οποία, για εκείνον που την ασπάζεται, δεν επιδέχεται απόδειξη και επομένως, υπό μία έννοια, δεν επιδέχεται και αμφισβήτηση, σε αντιδιαστολή με αυτό που ονομάζεται αντικειμενική πραγματικότητα. Αντικείμενο προβληματισμού αποτελεί η ύπαρξη αλλά και η σαφήνεια μίας διαχωριστικής γραμμής μεταξύ δόγματος και αντικειμενικής πραγματικότητας. Για παράδειγμα, αποτελεί τέτοιου είδους ζήτημα το αν και κατά πόσο ένα πεδίο όπως η αστρονομία, η οποία μπορεί να ειπωθεί ότι αποτελείται από αντικειμενικές πραγματικότητες, στο πλαίσιο των επιστημών, εμπεριέχει δόγμα ή, κατ' αναλογία, αν και κατά πόσο ένα πεδίο όπως η αστρολογία, η οποία μπορεί να ειπωθεί ότι αποτελείται από δόγματα, στα πλαίσια των δοξασιών, εμπεριέχει αντικειμενική πραγματικότητα.

Στη θρησκεία
------------

Δόγμα στη θρησκεία είναι το σύνολο των απαράβατων απόψεων μιας θρησκείας σχετικά με την ταυτότητα της λατρευόμενης θεότητας και με τον τρόπο λατρείας της. Το δόγμα παρουσιάζεται από τα αρχαιότατα χρόνια στις πολυθεϊστικές αιγυπτιακές και μεσοποταμιακές θρησκείες και αργότερα στις μονοθεϊστικές.

Υποσημειώσεις
-------------

1. ↑  Ειδικότερα, μπορεί να αφορά τη διακηρυγμένη τοποθέτηση ενός πολιτικού ηγέτη ή μιας κυβέρνησης η οποία καθορίζει ένα ευρύ σύνολο πολιτικών, οικονομικών ή στρατιωτικών επιλογών, όπως για παράδειγμα «το δόγμα Τρούμαν», «το δόγμα Μπρέζνιεφ», κλπ.
Κάμερες παρακολούθησης
**Κλειστό κύκλωμα τηλεόρασης** (**CCTV** - **C**losed-**c**ircuit **t**ele**v**ision) ονομάζεται το σύστημα μετάδοσης σήματος σε περιορισμένο σύνολο δεκτών. Διαφέρει από το τηλεοπτικό σήμα καθώς δεν μεταδίδεται ανοικτά, αν και χρησιμοποιεί πλέγμα ενσύρματων ή ασύρματων συνδέσεων. Ο όρος χρησιμοποιείται συχνότερα στο σύστημα συνεχούς παρακολούθησης για λόγους ασφαλείας. 

Η παρακολούθηση δημοσίων αλλά και ιδιωτικών χώρων είναι διαδεδομένη και στην Ελλάδα επιτρεπόταν βάσει του νόμου 2472/1997 που τροποποιήθηκε με τον Ν.4624/2019 περί δικαιωμάτων προσωπικού χαρακτήρα. Η παρακολούθηση έχει προκαλέσει ζητήματα ιδιωτικότητας. 

Εξελιγμένα συστήματα παρακολούθησης, χρησιμοποιούν ψηφιακές συσκευές εγγραφής βίντεο (DVR), παρέχοντας εγγραφή και αποθήκευση για πολλά χρόνια, με ποικιλία επιλογών ποιότητας και απόδοσης και επιπλέον δυνατότητες (όπως ανίχνευση κίνησης και ειδοποιήσεις μέσω email). Πιο πρόσφατα, αποκεντρωμένες κάμερες IP, εξοπλισμένες με αισθητήρες megapixel, υποστηρίζουν εγγραφή απευθείας σε συσκευές αποθήκευσης συνδεδεμένες στο δίκτυο με εντελώς αυτόνομη λειτουργία.

Σύμφωνα με μια εκτίμηση, θα χρησιμοποιούνται περίπου 1 δισεκατομμύριο κάμερες παρακολούθησης παγκοσμίως έως το 2021. Περίπου το 65% αυτών των καμερών είναι εγκατεστημένες στην Ασία.

Παραπομπές
----------

1. ↑  Νόμος 2472/1997 - ΦΕΚ Α-50/10-4-1997
2. ↑   Ν.4624/2019 - ΦΕΚ 137/Α/29-8-2019
3. ↑  «What's wrong with public video surveillance?». ACLU. Ανακτήθηκε στις 5 Ιανουαρίου 2017.
4. ↑  «Surveillance Cameras and the Right to Privacy». *CBS News*. 13 August 2010.. Ανακτήθηκε στις 5 January 2017.
5. ↑  «Best PoE Security Camera System». *CBS News*. 9 November 2019. Αρχειοθετήθηκε από το πρωτότυπο στις 2020-09-29.. Ανακτήθηκε στις 5 January 2017.
6. ↑  Nash, Jim (10 Ιανουαρίου 2020). «Global sales of video surveillance equipment projected to surpass $20 billion this year». *Biometric Update* (στα Αγγλικά). Ανακτήθηκε στις 26 Οκτωβρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Video surveillance στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85133576
* GND: 4758780-5

 |

 |
Το **Fullmetal Alchemist Brotherhood** είναι μια ιαπωνική σειρά σόνεν άνιμε βασισμένη στο μάνγκα της Χιρόμου Αρακάουα.Είναι μια σειρά ρίμπουτ (reboot) η οποία ακολουθεί πιο πιστά την ιστορία του μάνγκα.Η σειρά αποτελείται από 64 επεισόδια.Την δημιουργία της σειράς ανέλαβε το στούντιο Bones.

Περίληψη
--------

Τα αδέλφια Έντουαρντ και Αλφόνς Έλρικ προσπαθούν να φέρουν στη ζωή πίσω τη νεκρή μητέρα τους.Ωστόσο το πείραμα καταλήγει σε αποτυχία με αποτέλεσμα ο Έντουαρντ να ακρωτηριαστεί κι ο Αλφόνς να χάσει το σώμα του.Μετά το τραγικό συμβάν ο Έντουαρντ πλέον έχει ένα μηχανικό χέρι κι ένα μηχανικό πόδι ενώ η ψυχή του Αλφόνς έχει συνδεθεί σε μία πανοπλία.Αφού ολοκληρώσουν την εκπαίδευση τους ο Έντουαρντ και ο Αλφόνς θα ταξιδέψουν ώστε να βρουν την περίφημη φιλοσοφική λίθο.

Χαρακτήρες
----------

* Edward Elric (αγγλική μεταγλώττιση:Βικ Μινιόνα)
* Alphonse Elric (αγγλική μεταγλώττιση:Μαξέι Γουάιτχεντ)
* Winry Rockbell (αγγλική μεταγλώττιση:Κέιτλιν Γκλάς)
* Roy Mustang (αγγλική μεταγλώττιση:Τράβις Γουίλιγχαμ)

Διαφορές από την 1η σειρά
-------------------------

* Στην πρώτη σειρά η Λαγνεία σκοτώθηκε από την Οργή και την Οκνηρία.Στο brotherhood ο Ρόι σκοτώνει την Λαγνεία.
* Στη 2η σειρά ο Φθόνος δεν έχει φύλο.Στην πρώτη σειρά ο Φθόνος είναι αρσενικό.
* Στο μάνγκα κι στο brotherhood μερικοί χαρακτήρες όπως ο Ling,η May,η Olivier Armstrong δεν έκαναν ποτέ την εμφάνιση τους στη πρώτη σειρά.
* Ο Ρόι σκοτώσε τους γονείς της Γουίνρι στη πρώτη σειρά.Στην 2η σειρά ο Σκαρ είναι αυτός που σκότωσε τους γονείς της Γουίνρι.

Franchise
---------

Στο franchise συμπεριλαμβάνεται μια μίνι σειρά από 4 σπέσιαλ επεισόδια όπου γίνεται επέκταση σε μερικά σημεία που έχουν να κάνουν με την ιστορία της σειράς.

Ακολούθησε η κωμική σειρά Fullmetal 4Koma Theatre όπου παρουσιάζονται τα γεγονότα της σειράς με ένα χιουμιριστικό τρόπο.

Επιπλέον κυκλοφόρησε η ταινία Fullmetal Alchemist:The Sacred Star of Milos η οποία πέρνει θέση κατά τα γεγονότα του Fullmetal Alchemist Brotherhood.

Σύνδεσμοι και Παρομπές
----------------------

* 
* 
* 
* 
*
Το όνομα **Αζαζέλ** ή αλλιώς Αζαζήλ πρωτοεμφανίστηκε στην Εβραϊκή Βίβλο και σημαίνει «Δύναμη του Θεού», αλλά και «αναιδής στον Θεό». 

Λέγεται ότι ήταν ο κύριος σημαιοφόρος του στρατού της Κολάσεως και κατατάσσεται αρκετά ψηλά στην ιεραρχία της. Επίσης, λέγεται ότι είναι και ένας από τους αρχηγούς των έκπτωτων αγγέλων, οι οποίοι παντρεύονταν θνητές γυναίκες και έκαναν παιδιά. Σύμφωνα με τις λαϊκές παραδόσεις για τον Αζαζέλ, είναι γνωστός για τη δημιουργία του χάους και των αταξιών.

Στα σύγχρονα Εβραϊκά, το «lekh l'Azazel» είναι το αντίστοιχο της αγγλικής κατάρας «πήγαινε στην Κόλαση/στον διάολο». 

Κάποιοι λένε πως ήταν ένας από τους ηγέτες των επαναστατών. Αναφέρεται και ως ο Σιδηρουργός των όπλων. Δίδαξε στους άνδρες την τέχνη του πολέμου, την κατασκευή όπλων, σπαθιών, μαχαιριών, ασπίδων και στις γυναίκες την τέχνη της εξαπάτησης, το βάψιμο των μαλλιών, προσώπου και φρυδιών. Επίσης φανέρωσε στους ανθρώπους τα μυστικά της μαγείας, διέφθειρε τα ήθη και τους οδήγησε στην ανομία και την ανηθικότητα. 

Ο Θεός διέταξε τον αρχάγγελο Ραφαήλ να τον δέσει χειροπόδαρα και να τον πετάξει στο Απόλυτο Σκοτάδι μέχρι την Ημέρα της Κρίσης. 

Ο Αζαζήλ ήταν ένας από τους αγγέλους που ακολούθησαν τον Εωσφόρο και εξορίστηκαν από τον Παράδεισο για την ανταρσία τους. Κάποιοι πιστεύουν ότι ο Αζαζήλ είναι περιορισμένος στις πέτρες του Duduael. Αν κάποιος τον καλέσει, μόνο τον πνεύμα του θα έρθει, καθώς το σώμα του θα παραμείνει περιορισμένο στις πέτρες του Duduael. Σύμφωνα με μία άποψη, όταν επικαλείται εμφανίζεται με τη μορφή ενός πλάσματος με επτά κεφάλια φιδιών, δεκατέσσερα πρόσωπα και δώδεκα φτερά. Όπως αναφέρεται και πιο πάνω, υποτίθεται πως είναι εκείνος που αρνήθηκε να προσκυνήσει τον Αδάμ και που στην ισλαμική παράδοση είναι ο Ιμπλίς, ο αρχηγός των Τζίνι. Μια άλλη άποψη, θέλει τον Αζαζήλ να είναι ένας σημιτικός ποιμενικός θεός, ο οποίος θεωρήθηκε ως δαίμονας στην ιουδαϊκή παράδοση.
Ο **Αντόνιο Γκονσάλες δε Μπαλκάρσε** (ισπανικά: Antonio González de Balcarce‎‎, 24 Ιουνίου 1774 – 15 Αυγούστου 1819) ήταν στρατιωτικός διοικητής της Αργεντινής στις αρχές του 19ου αιώνα.

Ο Γκονσάλες δε Μπαλκάρσε γεννήθηκε στο Μπουένος Άιρες. Εντάχθηκε στις ένοπλες δυνάμεις ως δόκιμος το 1788. Στη μάχη για το Μοντεβιδέο το 1807, αιχμαλωτίστηκε από τις βρετανικές δυνάμεις και μεταφέρθηκε στην Αγγλία. Μετά την αποφυλάκισή του, πολέμησε στην υπηρεσία της Ισπανίας κατά τη διάρκεια του Πολέμου της Ιβηρικής Χερσονήσου εναντίον του αυτοκράτορα Ναπολέοντα. Επιστρέφοντας στο Μπουένος Άιρες, συμμετείχε στην Επανάσταση του Μαΐου του 1810. Στη συνέχεια, ορίστηκε δεύτερος διοικητής για τη στρατιωτική εκστρατεία των δυνάμεων ανεξαρτησίας στην Αντιβασιλεία του Περού, όπου κέρδισε τη μάχη της Σουιπάτσα στις 7 Νοεμβρίου 1810, την πρώτη νίκη επί των ισπανικών βασιλικών δυνάμεων.

Τελικά, κλήθηκε πίσω και έγινε Κυβερνήτης της Επαρχίας του Μπουένος Άιρες το 1813. Το 1816 διετέλεσε *προσωρινά* Ανώτατος Διοικητής των Ηνωμένων Επαρχιών του Ρίο ντε λα Πλάτα και τον επόμενο χρόνο έγινε υποστράτηγος των ενόπλων δυνάμεων υπό την κυβέρνηση του Χουάν Μαρτίν ντε Πουεϊρεδόν. Σύμφωνα με τον ιστορικό Γουίλιαμ Ντένσλοου, ο Αντόνιο Μπαλκάρσε ήταν μέλος της γνωστής μασονικής στοάς *Lautaro*. Πήρε μέρος στη διάβαση των Άνδεων προς τη Χιλή και ήταν δεύτερος τη τάξει διοικητής του Σαν Μαρτίν κατά τη διάρκεια των μαχών της Κάντσα Ραγιάδα και της Μαϊπού.

Αρρώστησε στη Χιλή και αναγκάστηκε να επιστρέψει στο Μπουένος Άιρες, όπου πέθανε το 1819.

Παραπομπές
----------

1. ↑  *Historical Dictionary of Argentina*. London: Scarecrow Press, 1978.
2. ↑  Dunslow, William. *10000 Famous Freemasons*. Richmond, Virginia: Macoy Publishing & Masonic Supply Co. 1957.
3. ↑  «Biografia de Antonio González Balcarce». *www.biografiasyvidas.com*. Ανακτήθηκε στις 24 Μαρτίου 2024.
**Επετηρίς μεταφρασιολογίας: Μελέτες πάνω στη θεωρία, πρακτική και διδακτική της μετάφρασης** *(πολωνικά: Rocznik Przekładoznawczy. Studia nad teorią, praktyką i dydaktyką przekładu)* είναι ένα επτιστημονικό περιοδικό ομότιμης αναθεώρησης το οποίο δημοσιεύεται κάθε χρόνο υπό την αιγίδα του Πανεπιστημίου του Νικολάου Κοπερνίκου στο Τόρουν (UMK). Το περιοδικό καλύπτει το επιστημονικό πεδίο της μεταφρασιολογίας εστιάζοντας στην έρευνα ποίκιλων θεμάτων που σχετίζονται με τη θεωρία, πρακτική και διδακτική της μετάφρασης. Ο κύριος στόχος του περιοδικού είναι να υπάρχει μια πλατφόρμα ανταλλαγής ιδεών ανάμεσα στους μελετητές και πρακτικούς της μετάφρασης. Κάθε τεύχος αποτελείται από τα τρία μέρη:

* Άρθρα και μελετήματα
* Μεταφράσεις
* Varia /Διάφορα/

Η συντακτική ομάδα αποτελείται από αντιπροσώπους διαφόρων νεοφιλολογιών (αγγλικής, γερμανικής, γαλλικής, σλαβικής, ελληνικής). Πρωτοεκδόθηκε το 2005. Προς το παρόν έχουν δημοσιευτεί 13 τεύχη τα οποία είναι διαθέσιμα είτε σε έντυπη είτε σε ηλεκτρονική μορφή στον ιστοτόπο της Ακαδημαϊκης Πλατφόρμας των Περιοδικών του UMK.

Παραπομπές
----------

1. 1 2  *Directory of Open Access Journals*.
2. ↑  api.crossref.org/journals/2392-1552. Ανακτήθηκε στις 23  Μαρτίου 2018.

Εξωτερικοί σύνδεσμοι
--------------------

* Η επίσημη ιστοσελίδα του περιοδικού
* Η πλατφόρμα με όλα τα τεύχη σε μορφή pdf
Μοντέρνο μπολ σε παραδοσιακό μοτίβο, φτιαγμένο στη Φαέντσα της Ιταλίας, που έδωσε το όνομά του στο είδος.
 Εξελιγμένο ροκοκό φαγιάνς από γαλλικό εργοστάσιο που κατασκεύαζε επίσης πορσελάνη, 1760-65
**Φαγιάνς** είναι το συμβατικό γαλλικό όνομα για είδος κεραμικών.

Χρήση του όρου
--------------

Η εφεύρεση μιας λευκής ουσίας κατάλληλης για βάψιμο και διακόσμηση κεραμεικών, με την προσθήκη οξειδίου του κασσίτερου και μολύβδου, ήταν μια σημαντική πρόοδος στην ιστορία της αγγειοπλαστικής. Η εφεύρεση φαίνεται πως έγινε στο Ιράν ή στη Μέση Ανατολή πριν από τον ένατο αιώνα. Για να επιτευχθεί αυτό το αποτέλεσμα απαιτείται ένας κλίβανος ικανός να παράγει θερμοκρασίες άνω των 1.000 βαθμών Κελσίου, αποτέλεσμα χιλιετιών εκλεπτυσμένων παραδόσεων αγγειοπλασστικής. Ο όρος χρησιμοποιείται σήμερα για μεγάλη ποικιλία κεραμικών από διάφορα μέρη του κόσμου, συμπεριλαμβανομένων πολλών τύπων ευρωπαϊκών βαμμένων προϊόντων, που παράγονται συχνά ως φθηνότερες εκδόσεις πορσελάνης.

Εξωτερικοί σύνδεσμοι
--------------------

* Πολυμέσα σχετικά με το θέμα  Faience στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85046877
* GND: 4127928-1
* NKC: ph120124

 |

 |
Το *"**Ράστριγια Γκαν**"* (στα νεπαλέζικα "**Ο Εθνικός Ύμνος**", γνωστός επίσης με την ονομασία **Σαγιόν Θούνγκα Φούλκα** -μετάφραση: Είμαστε εκατοντάδες λουλούδια- από τις τρεις πρώτες λέξεις) είναι ο επίσημος σημερινός εθνικός ύμνος του Νεπάλ. Καθιερώθηκε επίσημα στις 20 Απριλίου 2007. Στιχουργός είναι ο ποιητής Μπιακούλ Μάιλα και το ποίημα του επιλέχθηκε στις 30 Νοεμβρίου 2006. Νωρίτερα στις 19 Μαΐου 2006 η Βουλή των Αντιπροσώπων αποφάσισε να ανασταλεί η ισχύς του παλαιού εθνικού ύμνου.

Προηγούμενος εθνικός ύμνος που είχε καθιερωθεί το 1952 ήταν "*Το κλέος του στέμματος κάνει ισχυρό τον Ηγεμόνα*".

Στίχοι στα νεπαλέζικα
---------------------

  

सयौं थूंगा फूलका हामी, एउटै माला नेपाली
सार्वभौम भइ फैलिएका, मेची-महाकाली।
प्रकृतिका कोटी-कोटी सम्पदाको आंचल
वीरहरुका रगतले, स्वतन्त्र र अटल।
ज्ञानभूमि, शान्तिभूमि तराई, पहाड, हिमाल
अखण्ड यो प्यारो हाम्रो मातृभूमि नेपाल।
बहुल जाति, भाषा, धर्म, संस्कृति छन् विशाल
अग्रगामी राष्ट्र हाम्रो, जय जय नेपाल।

Απόδοση
-------

  

Sayaũ thū̃ga phūlkā hāmī, euṭai mālā Nepālī
Sārvabhaum bhai phailiekā, Meci-Mahākālī
Prakṛtikā kotī-kotī sampadāko ā̃cal,
Vīrharūkā ragatle, svatantra ra aṭal
Jñānabhūmi, śāntibhūmi Tarāī, pahād, himāl
Akhaṇḍa yo pyāro hāmro mātṛbhūmi Nepāl
Bahul jāti, bhāṣā, dharma, sãskṛti chan biśāl
Agragāmī rāṣṭra hāmro, jaya jaya Nepāl

Μετάφραση στα ελληνικά
----------------------

  

Είμαστε εκατοντάδες λουλούδια, μια ανθοδέσμη - Νεπαλέζοι
Κυρίαρχοι, εξαπλωμένοι από το Μέτσι μέχρι το Μαχάκαλι.
Με μαζεμένους εκατομμύρια ήρωες της φύσης
Με το αίμα των ηρώων (είμαστε) ανεξάρτητοι και ακλόνητοι
Γη της γνώσης, γη της ειρήνης, Τεράι, λόφοι, βουνά
Αδιαίρετο αυτό το πολυαγαπημένο, η Μητέρα Γη μας, το Νεπάλ.
Οι διαφορετικές φυλές, γλώσσες, θρησκείες και πολιτισμοί είναι τόσο \*εκτεταμένα
Προοδευμένη χώρα μας, Νεπάλ, να ζήσεις για πολλά χρόνια.

Εξωτερικοί σύνδεσμοι
--------------------

* Υπουργείο Τύπου και επικοινωνιών- πληροφορίες για τον ύμνο.
* άρθρο στο BBC για τον ύμνο του Νεπάλ.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Εθνικοί ύμνοι της Ασίας |
| --- |
|  |
| 
Κατάλογος εθνικών ύμνων χωρών μελών του ΟΗΕ |
|  |
| 
* Αζερμπαϊτζάν
* Αίγυπτος1
* Ανατολικό Τιμόρ
* Αρμενία2
* Αφγανιστάν
* Βιετνάμ
* Βιρμανία
* Βόρεια Κορέα
* Γεωργία2
* Ηνωμένα Αραβικά Εμιράτα
* Ιαπωνία
* Ινδία
* Ινδονησία
* Ιορδανία
* Ιράκ
* Ιράν
* Ισραήλ
* Καζακστάν3
* Καμπότζη
* Κατάρ
* Λαϊκή Δημοκρατία της Κίνας
* Κιργιστάν
* Κουβέιτ
* Κύπρος2
* Λάος
* Λίβανος
* Μαλαισία
* Μαλδίβες
* Μογγολία
* Μπαγκλαντές
* Μπαχρέιν
* Μπουτάν
* Μπρουνέι
* Νεπάλ
* Νότια Κορέα
* Ομάν
* Ουζμπεκιστάν
* Πακιστάν
* Παλαιστίνη
* Ρωσία3
* Σαουδική Αραβία
* Σιγκαπούρη
* Σρι Λάνκα
* Συρία
* Δημοκρατία της Κίνας
* Ταϊλάνδη
* Τατζικιστάν
* Τουρκία3
* Τουρκμενιστάν
* Υεμένη
* Φιλιππίνες
 |
|  |
| 
1 Τμήμα της χώρας ανήκει στην Αφρική. 2 Συνήθως γεωγραφικά θεωρείται Ασιατική χώρα, αλλά ωστόσο για πολιτισμικούς και ιστορικούς λόγους εντάσσεται συχνά στην Ευρώπη. 3 Τμήμα της χώρας ανήκει στην Ευρώπη. |

 |
Χάλκινη κεφαλή πρόσφατα κατασκευασμένη (αριστερά) και το οξειδωμένο πρωτότυπο (δεξιά).
**Πατίνα** ονομάζεται το λεπτό στρώμα πρασινωπής ουσίας που καλύπτει τα χάλκινα και ορειχάλκινα αντικείμενα ως αποτέλεσμα της χημικής τους διάβρωσης, όταν αυτά μείνουν για μεγάλο χρονικό διάστημα εκτεθειμένα στον αέρα ή θαμμένα κάτω από τη γη. Συχνά ο όρος χρησιμοποιείται και για άλλα οξείδια που σχηματίζονται στην επιφάνεια διαφόρων μετάλλων, με αποτέλεσμα ο όρος πατίνα να αναφέρεται γενικότερα στην όψη που παίρνει η επιφάνεια διαφόρων αντικειμένων (ασημικά, έπιπλα κλπ.) με το πέρασμα του χρόνου. Η πατίνα είναι δυνατό να δημιουργηθεί και με τεχνητό τρόπο για λόγους αισθητικής. χρησιμοποιώντας διάφορες χημικές ουσίες οι οποίες απομιμούνται τη φυσική οξείδωση και δημιουργούν τεχνητή παλαίωση.

Βιβλιογραφία
------------

* Χέρμπερτ Ρηντ, κ.ά. *Λεξικό Εικαστικών Τεχνών*, εκδ. Υποδομή, Αθήνα, 1986, σελ. 255.

Εξωτερικοί σύνδεσμοι
--------------------

* Πολυμέσα σχετικά με το θέμα  Bronze patinas στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85098710
* GND: 4115514-2
* BNF: cb122583895 (data)
* NDL: 00569664

 |

 |
Το "**I Just Called to Say I Love You**" είναι μια μπαλάντα που έγραψε και ερμήνευσε ο Αμερικανός τραγουδιστής και τραγουδοποιός της R&B Στίβι Γουόντερ.  Ήταν μεγάλη διεθνής επιτυχία και παραμένει το σινγκλ με τις περισσότερες πωλήσεις του Γουόντερ μέχρι σήμερα, έχοντας σημειώσει ρεκόρ φτάνοντας στην κορυφή 19 τσαρτ.

Το τραγούδι ήταν το βασικό σινγκλ από το σάουντρακ του 1984 *The Woman in Red*,  μαζί με δύο άλλα τραγούδια του Γουόντερ, και έγινε νούμερο ένα στο Billboard Hot 100 όπου έμεινε τρεις εβδομάδες από τις 13 Οκτωβρίου έως τις 27 Οκτωβρίου 1984.  Το τραγούδι έγινε επίσης η μοναδική σόλο νούμερο ένα επιτυχία του Γουόντερ στο Ηνωμένο Βασίλειο, παραμένοντας στην κορυφή έξι εβδομάδες, ενώ έγινε και το σινγκλ με τις περισσότερες πωλήσεις της Motown Records στο Ηνωμένο Βασίλειο, μια διάκριση που εξακολουθούσε να διατηρεί μέχρι το 2018.  Επιπλέον, το τραγούδι κέρδισε Χρυσή Σφαίρα και Όσκαρ Καλύτερου Πρωτότυπου Τραγουδιού.  Το τραγούδι έλαβε επίσης τρεις υποψηφιότητες στα 27α βραβεία Γκράμι.

Στους στίχους του τραγουδιού ο Γουόντερ αιφνιδιάζει το αντικείμενο του έωτά του με ένα απροσδόκητο τηλεφώνημα. Ωστόσο, εξηγεί ότι καμιά ειδική περίσταση όπως η Πρωτοχρονιά ή το Χαλοουίν δεν ήταν η αφορμή για το τηλεφώνημα. Θέλει μόνο να πει στην αγαπημένη ότι την αγαπά μέσα από την καρδιά του. Η *Cash Box* περιέγραψε το τραγούδι ως "ένα τρυφερό και ρομαντικό γράμμα αγάπης που αποτυπώνει το πάντα παρόν και υπέροχο αίσθημα της αγάπης και της αισιοδοξίας". 

Υπήρξε διαφωνία μεταξύ του Γουόντερ, του πρώην συνεργάτη του στιχουρδού, Λι Γκάρετ, και του Λόιντ Κιάτι ως προς το ποιος έγραψε πραγματικά το τραγούδι. Ο Κιάτι ισχυρίστηκε σε μια αγωγή ότι αυτός και ο Γκάρετ έγραψαν το τραγούδι χρόνια πριν από την κυκλοφορία του το 1984. Ωστόσο, οι ένορκοι τάχθηκαν στο πλευρό του Γουόντερ.

Βίντεο κλιπ
-----------

Το βίντεο κλιπ του τραγουδιού δείχνει τον Γουόντερ, κατά τη διάρκεια μιας συναυλίας, να τραγουδά σε έναν τηλέφωνο ενώ κάθεται στο πιάνο.  Μέχρι το τέλος του τραγουδιού, αυτός και το κοινό στέκονται όρθιοι και ταλαντεύονται με τη μουσική. Το βίντεο περιλαμβάνει πλάνα συναυλίας στο Rotterdam Ahoy, στην Ολλανδία, στις 10 Αυγούστου 1984.

Παραπομπές
----------

1. 1 2 3 4  Roberts, David (2006). *British Hit Singles & Albums* (19th έκδοση). London: Guinness World Records Limited. σελ. 136. ISBN 1-904994-10-5.
2. ↑  "I Just Called to Say I Love You" topped the *Billboard* Hot 100, Adult Contemporary, and R&B charts simultaneously from October 13 to 27, 1984:
3. ↑  Weinstein, Henry (February 23, 1990). «Wonder Wins Suit Over Song». *Los Angeles Times*.. Ανακτήθηκε στις October 3, 2012.
4. ↑  «Stevie Wonder - I Just Called To Say I Love You 1984 (High Quality)». YouTube. Ανακτήθηκε στις 24 Απριλίου 2021.
5. ↑  NPO Radio 5: Clip van 'I Just Called To Say I Love You'